Nyeste Skilderie af Kiøbenhavn, 1819-04-10
J Juli kan man ved kolde Dage dog vente fordet meste kjølige Aftener. J det Hele vil Sommervarmen ikke være meget ringere end den i Fjor men Badegjæsterne ville paa Cuurstederne, især naar de ligge i Bjergkløfter og omgives af Skov, have mangen uvelkommen Regnveirsdag. J August ville i mange Egne ved Rhinen og ved andre Floder Vandet træde over sine Bredder, men man vil holdes skadesløs ved Vinen, der ved sin bedre Beskaffenhed end den fra forrige Aar, vil erstatte hvad der skorter i Mængde. September vil for det meste være klar og behagelig, og overalt hvor Foraarsregnen ikke har skadet Frugttræernes Blomster, meget frugtrig. October vil have flere Regndage og kolde Nætter end i Fjor Angaaende Vinterens Beskaffenhed vil Hr. Prof. Dittmar nærmere forklare sig bedre hen. Til Slutningen siger han: "J Følge Hovedbasis for min Veirligkundskab, er min Forudbebudelse ligesom bygget paa en Klippe, og vil, saa meget som hidtil er bleven mig bekjendt om Europas Vintertilstand, og Veir-Courererne endnu ikke ere indførte, i Almindelighed indtræffe. Hvor forskjelligt man i Tydskland tænker om Kotzebue og hans Morder vise følgende to Artikler, i tydske Blade: "Kotzebues Død." Han var en god Fader, en god Søn, et følende, velgjørende Menneske, en frimodig Bekjender af Sandheden, en uforfærdet, standhaftig Modstander, af Napoleon og Frihedens Forsvarer mod hans Tyrannie, medens andre taug; ofte en overgiven bidende, men stedse redelig, aldrig mod sin Overbeviisning talende, Forfatter - og han blev myrdet. - Hvorfor – Fordi han var af anden Mening end andre - paa en Tid, da netop Menings- og Pressefrihed fra alle Sider æskes som det høieste Gode. - Og af hvem – Af En, der var indviet til Kierligheds og Taalsomheds Religion. - Hvor, – J Tydskland, hvor man hidtil ikke kjendte Snigmord, og ansaae Afskye for Snigmord som eet af Tydskhedens skjønneste Træk Derimod læses i et andet Blad under Artiklen Jeng d. 30 Marts følgende om Studenten, Sand. Den Efterretning, at den bekiendte russiske Statsraad v. Kotzebue er bleven myrdet af en Jenenser Student, navnlig Sand, og at denne derpaa har villet gjøre Ende paa sit eget Liv, udbredte her uendelig Bestyrtelse og den almindeligste Deeltagelse; thi Carl Sand var her almindeligen elsket som et roligt, stille og trofast Menneske, der forenede med kjek og kold Sindighed, brændende Fædrenelandskjerlighed; hans Redelighed og strænge Sandhedskjerlighed, der ikke engang for Spøg tillod sig den ringeste Løgn, var bleven her til Ordsprog, sandfærdig og tro som Sand. Han var aldeles ingen Sværmer, og hadede intet mere end exalteret Ordsqvalder. Han var kydsk og reen i Ordets høieste Forstand, hans Phantasie var som hans Vandel uden Pletter. J Omgang var han meget munter og oprømt, og man kaldte ham, fordi han yndede Skjæmt og Løier, der Spuckmeyer. Aldrig mærkede man hos ham mindste Spor af melancholisk Stemning. Det var ligesaa let at indtage ham for, som vanskeligt at indtage ham i mod et Menneske, en vis Eensidighed, men dog et uendeligt Had til alt det Slette og dyb Foragt for de Slette, udgjorde et Hovedtræk i hans Characteer. Aldrig viste han noget særdeles Had til Hr. v. Kotzebue, hvis Søstersøn han havde hjertelig kjær. J den store Befrielseskrig har han hæderligen kjæmpet for sit Fædreneland, og meer end eengang har han udgydet sit Blod for samme. Af en nøjere Undersøgelse saaes, at Gierningen var overlagt længe i Forveien; her bleve nemligen Brev fundne (som Øvrigheden har tager under Beslag) hvori hiin Hensigt yttres. Over sin Dør havde han med bebraiske Bogstaver skrevet: Jeg skal vække Morgenrøden. - Allerede en Tidlang besøgte han Anatomiestuen, og betragtede nøje Hjertets Leie og de ædlere Dele, hvis Saarelse er dødelig, men hvilket den Gang naturligviis ikke opvakte nogen Mistanke. Selv mod sine nærmeste Venner og kjereste Bekiendter var han ved Afskeden ligesaa aabenhiertig som altid; desto større var Forfærdelsen og Sorgen ved den indløbne Efterretning. Man haver vel her, som overalt, Gjerningen, men man kan ikke afskye Gjerningsmanden her, hvor man kjender hans tidligere Liv.